Ինչ վերաբերում է Նիկոլ Փաշինյանի վարչապետ լինել- չլինելուն, ապա այստեղ դարձյալ պետք է գուշակություններ անել։ «Շատ հավանական է, որ ժողովուրդը կշարունակի եւ պետք է շարունակի իր աջակցությունը Փաշինյանին, բայց նա էլ պետք է ճիշտ կողմնորոշվի։ Այս ընթացքում նա երկու անգամ Մարիա Զախարովային գովեց, այն դեպքում, երբ մեր ռազմավարական դաշնակիցը մեր թշնամուն 10-20 մլրդ-ի զենք է տվել՝ մեզ ջարդելու համար։ Նրան կանգնում գովում ես, իսկ այն երկիրը՝ Ամերիկան, որ 4 մլրդ-ի անփոխադարձ օգնություն է տվել, ոչ մի դրական բան։ Ես դա չեմ ընդունում, դա մեծ սխալ է, եւ ինձ համար արդեն անհավասարակշիռ վերաբերմունք է»,- ասում է Զարեհ Պալյանն ու հավելում, որ այդ հարցերին շատ նրբազգաց է վերաբերվում եւ հիմա ոչ թե որպես Ամերիկայի քաղաքացի է խոսում, այլ՝ որպես հայ մարդ։